section_heading: 1991.–danas
paragraph_text: Godine 1997. u lipnju, momčad i uprava Sloge je boravila na prvom inozemnom gostovanju u francuskom gradu Carces. Godine 1998. od 10. do 27. lipnja igrači i vodstvo kluba, boravili su u SAD-u, u Clevelandu. Odigrali su utakmicu protiv kluba Croatia Cleveland, kojeg su utemeljili hrvatski iseljenici. Godine 2001. prijatelji iz francuskih gradova Carces i Cotignac posjetili su Mravince. Članovi Sloge 2003. ponovo su posjetili francuski grad Carces, a boravili su i u gradu Cotignac.